ai4bharat/Pralekha huggingface dataset:
कार्मिक, सार्वजनिक तक्रार आणि निवृत्ती वेतन मंत्रालय
वेस्टर्न कोलफिल्ड्स लिमिटेडच्या उप क्षेत्र व्यवस्थापकाला लाच घेताना सीबीआयने केली अटक
केंद्रीय अन्वेषण ब्युरोने महाराष्ट्रातील यवतमाळ जिल्ह्यातील घोन्सा ओपन कास्ट माइन , वेस्टर्न कोलफिल्ड्स लिमिटेड , वणी उत्तर क्षेत्र, वणी येथील उपक्षेत्र व्यवस्थापकाला तक्रारदाराकडून एक लाख रुपयांची लाच मागितल्याप्रकरणी आणि लाच घेतल्याप्रकरणी अटक केली आहे.
सीबीआयला मिळालेल्या तक्रारीनुसार, वेस्टर्न कोलफिल्ड्स लिमिटेडच्या खाणीतून कोळसा उचलण्यासाठी डिलिव्हरी ऑर्डर जारी करण्यासाठी या उपक्षेत्र व्यवस्थापकाने तक्रारदाराकडून 3,23,610/- रुपयांची लाच मागितल्याच्या आरोपावरून सीबीआयने गुन्हा दाखल केला आहे. याशिवाय तक्रारदाराच्या कंपनीला घोन्सा , डब्ल्यूसीएल, वणी उत्तर क्षेत्र, येथून 8,200 मेट्रिक टन कोळसा उचलण्याची परवानगी होती परंतु कंपनी केवळ 4,623 मेट्रिक टन कोळसा उचलू शकली. त्यानंतर संबंधित उपक्षेत्र व्यवस्थापकाने नवीन डिलिव्हरी ऑर्डर जारी करायला नकार दिला आणि त्यांनी तक्रारकर्त्याला पूर्वी दिलेल्या परवानगीसाठी आणि 2,500 मेट्रिक टन कोळशासाठी नवीन वितरण ऑर्डर जारी करण्यासाठी वाटाघाटी अंती 3,19,000/- रुपयांची लाच मागितल्याचा आरोपही करण्यात आला आहे.
सीबीआयने सापळा रचून आरोपीला तक्रारदाराकडून पहिला हप्ता म्हणून एक लाख रुपयांची लाच मागताना आणि स्वीकारताना रंगेहाथ पकडले. आरोपीच्या अधिकृत आणि निवासी जागेवर झडती घेण्यात आली असून मालमत्तेशी संबंधित कागदपत्रे आणि गुन्ह्याशी संबंधित इतर दस्तऐवज जप्त केले आहेत.
अटक करण्यात आलेल्या आरोपीला यवतमाळ इथल्या सीबीआयची प्रकरणे हाताळणाऱ्या, केळापूरच्या, विशेष न्यायाधीशांसमोर हजर केले असता त्याला 08.02.2023 पर्यंत पोलीस कोठडी सुनावण्यात आली आहे.
पंतप्रधान कार्यालय
जागतिक तिरंदाजी स्पर्धेत भारताला पहिले सुवर्णपदक जिंकून दिल्याबद्दल भारतीय महिलांच्या कंपाऊंड टीमचे पंतप्रधानांनी केले अभिनंदन
बर्लिन येथील जागतिक तिरंदाजी स्पर्धेत भारताला पहिले सुवर्णपदक मिळवून दिल्याबद्दल भारतीय महिलांच्या कंपाउंड टीमचे पंतप्रधान नरेंद्र मोदी यांनी अभिनंदन केले आहे.
एका ट्विटमध्ये पंतप्रधान म्हणाले;
“आमच्या कंपाऊंड महिला संघाने बर्लिन येथे झालेल्या जागतिक तिरंदाजी स्पर्धेत भारतासाठी पहिले सुवर्णपदक जिंकले असून हा भारतासाठी अभिमानाचा क्षण आहे. आपल्या विजेत्यांचे अभिनंदन ! त्यांचे कठोर परिश्रम आणि समर्पण यामुळे हे अभूतपूर्व यश मिळाले आहे .”
महिला आणि बालविकास मंत्रालय
किशोरवयीन युवतींसाठी असलेल्या योजनेत सर्व राज्ये आणि केंद्रशासित प्रदेशांचा समावेश
नवी दिल्ली, 6 एप्रिल 2018
देशातल्या किशोवयीन युवतींना 9.50 रुपयांत पूरक पोषण आहार देणारी महिला आणि बालकल्याण विभागाची योजना देशातली सर्व राज्ये आणि केंद्रशासित प्रदेशांमध्ये राबवली जात आहे, अशी माहिती केंद्रीय महिला आणि बाल विकास मंत्री मेनका संजय गांधी यांनी लोकसभेत दिली. एकात्मिक बालविकास योजनेअंतर्गत अंगणवाडी सेवेअंतर्गत गर्भवती आणि स्तनदा मातांना दिल्या जाणाऱ्या पोषण आहाराच्या दरांशी हे दर सुसंगत असल्याचे गांधी यांनी सांगितले. याआधी युवतींना दररोज पोषण आहारासाठी 5 रुपये इतका दर संमत होता. मात्र, त्यात आता वाढ करण्यात आली आहे.
महागाई आणि वार्षिक दरवाढ लक्षात घेत हे दर वाढवण्यात आले असल्याचे गांधी यांनी सांगितले. ही योजना विविध टप्प्यात सर्व राज्ये आणि केंद्रशासित प्रदेशांमध्ये राबवण्यात येत आहे.
NS/RA/PK
(Visitor Counter : 135
कार्मिक, सार्वजनिक तक्रार आणि निवृत्ती वेतन मंत्रालय
नवी दिल्ली येथील विज्ञान भवनात आज आयोजित करण्यात आलेल्या आठव्या अखिल भारतीय पेन्शन अदालतीमध्ये अत्यंत महत्त्वाच्या 50 प्रकरणांवर सुनावणी करण्यात आली आणि आंतर-विभागीय सल्लामसलतीच्या माध्यमातून ही प्रकरणे निकाली काढण्यात आली
नवी दिल्ली, 17 मे 2023
नवी दिल्ली येथील विज्ञान भवनात आज आठवी अखिल भारतीय पेन्शन अदालत आयोजित करण्यात आली होती. या अदालतीमध्ये अत्यंत महत्त्वाच्या 50 प्रकरणांची सुनावणी करण्यात आली आणि आंतर-विभागीय सल्लामसलतीच्या माध्यमातून ही प्रकरणे निकाली काढण्यात आली.
केंद्रीय निवृत्तीवेतन आणि निवृत्तीवेतनधारक कल्याण विभागाचे सचिव व्ही.श्रीनिवास यांनी अध्यक्षपद भूषवताना अशा एक डझन प्रकरणांची दखल घेत संरक्षण, गृह व्यवहार, आरोग्य,नागरी हवाई वाहतूक, टपाल. माहिती आणि प्रसारण, युवक व्यवहार आणि क्रीडा इत्यादी मंत्रालयांकडून या संदर्भात अहवाल मागविले.
व्ही. श्रीनिवास यांनी सांगितले की आज अत्यंत महत्त्वाचा दिवस आहे कारण पेन्शन अदालतीसह आज 50व्या निवृत्ती-पूर्व समुपदेशन विषयक कार्यशाळेचे देखील आयोजन करण्यात आले आहे. मोठ्या प्रमाणात आर्थिक संरक्षणाचे लाभ मिळविणे आणि केंद्र सरकारी आरोग्य सेवा यंत्रणांच्या माध्यमातून दर्जेदार आरोग्यसुविधा मिळणे सुनिश्चित करणे या योग्य वेळी निवृत्तीवेतन मिळण्यामागच्या दुहेरी उद्दिष्टांची पूर्तता करण्यासाठी या अदालतीचे आयोजन करण्यात आले असे ते म्हणाले. ते म्हणाले की यावेळेस प्रथमच निवृत्तीवेतन वितरण करणाऱ्या सर्व 18 बँका या कार्यशाळेत सहभागी होऊन त्यांच्यातर्फे दिल्या जाणाऱ्या विविध सुविधांची माहिती देत आहेत. आगामी 12 महिन्यांमध्ये सर्व केंद्रीय मंत्रालये आणि विभागांतून निवृत्त होऊ घातलेल्या 1200 अधिकाऱ्यांसाठी या 50व्या निवृत्ती-पूर्व समुपदेशन विषयक कार्यशाळेचे आयोजन करण्यात आले आहे.
नवी दिल्ली येथे झालेली ही पेन्शन अदालत देशभरातील 70 ठिकाणी पेन्शनविषयक गुंतागुंतीची प्रकरणे सोडवण्यासाठी याचवेळी आयोजित करण्यात आलेल्या पेन्शन अदालतींशी व्हिडिओ कॉन्फरन्सिंगच्या माध्यमातून जोडण्यात आली होती.
या वेळी सचिव व्ही. श्रीनिवास म्हणाले की भविष्य प्रणाली हे पोर्टल जगातील सर्वोत्तम पोर्टलपैकी एक असून त्याला एनएएसडीए मूल्यमापन 2021 मध्ये सर्व केंद्र सरकारी ई-प्रशासन सेवा वितरण पोर्टल्समध्ये तिसरे मानांकन मिळाले आहे.
S.Kane/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 69
विज्ञान आणि तंत्रज्ञान मंत्रालय
एसटीआयपी-2020 आभासी कार्यक्रमात, भारतीय अनिवासी वैज्ञानिक समुदायांसोबत डॉ. हर्षवर्धन यांची धोरणात्मक चर्चा
विज्ञान-तंत्रज्ञान आणि नवोन्मेष धोरण, एसटीआयपी-2020 सुसूत्रीकरण प्रक्रियेत सक्रीय सहभाग घेण्याचे आवाहन
अनिवासी भारतीय वैज्ञानिक समुदायासोबत एकत्रितपणे काम करण्यास मोठा वाव-केवळ देशाच्या विकासासाठीच नव्हे; तर जागतिक कल्याणासाठीही हा उपक्रम लाभदायक: डॉ. हर्षवर्धन
नवी दिल्ली, 8 नोव्हेंबर 2020
केंद्रीय विज्ञान आणि तंत्रज्ञान तसेच भूविज्ञान मंत्री डॉ हर्षवर्धन यांच्या अध्यक्षतेखाली शनिवारी संध्याकाळी नवी दिल्लीत उच्चशिक्षित अनिवासी भारतीय वैज्ञानिक समुदायाशी पहिलीच धोरणात्मक बैठक झाली. भारताच्या एसटीआयपी-2020 म्हणजेच, विज्ञान-तंत्रज्ञान आणि नवोन्मेष धोरणात सहभागी होण्याचे मार्ग उपलब्ध करुन देण्याच्या दृष्टीने या बैठकीत चर्चा झाली. केंद्र सरकारचे मुख्य वैज्ञानिक सल्लागार, प्राध्यापक के. विजय राघवन, विज्ञान-तंत्रज्ञान विभागाचे सचिव, प्रो. आशुतोष शर्मा, आरोग्य-जैव तंत्रज्ञान सल्लागार डॉ विजय चौथाईवाले, परराष्ट्र विभागाच्या अतिरिक्त सचिव रेणू पॉल आणि इतर अनेक मान्यवर या बैठकीला उपस्थित होते.
सध्या भारत आणि जगही कोविड-19 च्या संकटातून पुन्हा नव्याने उभारी घेण्याच्या प्रयत्नात असून, याच उद्देशाने भारताने हा धोरणात्मक चर्चेचा उप्रकम सुरु केला आहे, असे हर्षवर्धन यांनी सांगितले. “या चर्चासत्राचा हेतू, एसटीआयपी 2020 साठी नवनव्या कल्पनांचा विचार करणे आणि त्यांना निश्चित स्वरूप देणे हा आहे, अनिवासी भारतीय समुदायाला या धोरणनिर्मिती प्रक्रियेत सहभागी करुन घेण्याचा आमचा प्रयत्न आहे,” असे डॉ हर्षवर्धन यांनी सांगितले. अनिवासी भारतीय वैज्ञानिकांनी या धोरणासाठी आपल्या सूचना द्यावात, त्यांचा समावेश एसटीआयपी-2020 धोरणात केला जाईल, असे ते म्हणाले.
एसटीआयपी-2020 ची कल्पना चार परस्परांशी संलग्न असे ट्रॅक्स, 21 तज्ज्ञांचे संकल्पात्मक समूह, सार्वजनिक चर्चा आणि सल्लामसलती यानुसार प्रेरित आहे. या प्रक्रियेचा उद्देश, विज्ञान-तंत्रज्ञान आणि नवोन्मेष पूरक व्यवस्थेसाठीची प्राधान्यक्रमे निश्चित करणे, धोरणाच्या अंमलबजावणीविषयी शिफारशी करणे, धोरण प्रत्यक्षात राबवणे आणि अंमलबजावणी देखरेख ठेवणारी यंत्रणा विकसित करणे हा आहे.
S.Thakur/R.Aghor/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 161
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 187.95 कोटी मात्रांचा टप्पा केला पार
12 ते 14 वयोगटातील 2.70 कोटींपेक्षा जास्त बालकांचे लसीकरण
भारतातील उपचाराधीन रुग्णांची संख्या सध्या 15,636
गेल्या 24 तासात 2,483 नव्या कोरोना रुग्णांची नोंद
रुग्ण बरे होण्याचा दर सध्या 98.75%,
सध्याचा साप्ताहिक पॉझिटिव्हिटी दर 0.58%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 187.95  कोटींचा टप्पा पार केला आहे. 2,30,89,167 सत्रातून हे लसीकरण पार पडले आहे.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 2.70  कोटींपेक्षा अधिक किशोरवयीन बालकांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे. आतापर्यंत 4,68,211 जणांना क्षमता वृद्धी मात्रा देण्यात आली आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
10404823
|
|
2nd Dose
|
|
10013086
|
|
Precaution Dose
|
|
4715948
|
|
FLWs
|
|
1st Dose
|
|
18415129
|
|
2nd Dose
|
|
17533583
|
|
Precaution Dose
|
|
7402619
|
|
Age Group 12-14 years
|
|
1st Dose
|
|
27096975
|
|
2nd Dose
|
|
3727130
|
|
Age Group 15-18 years
|
|
1st Dose
|
|
58203865
|
|
2nd Dose
|
|
41567113
|
|
Age Group 18-44 years
|
|
1st Dose
|
|
555533820
|
|
2nd Dose
|
|
476068522
|
|
Precaution Dose
|
|
102702
|
|
Age Group 45-59 years
|
|
1st Dose
|
|
202890196
|
|
2nd Dose
|
|
187497026
|
|
Precaution Dose
|
|
365509
|
|
Over 60 years
|
|
1st Dose
|
|
126843833
|
|
2nd Dose
|
|
116804704
|
|
Precaution Dose
|
|
14389840
|
|
Precaution Dose
|
|
26976618
|
|
Total
|
|
1879576423
भारतात रुग्णसंख्या सातत्याने कमी होत असून सध्या ती 15,636 इतकी कमी झाली आहे, ती देशाच्या एकूण रुग्णसंख्येच्या तुलनेत 0.04% इतकी आहे.
परिणामी, भारतात रुग्ण बरे होण्याचा दर 98.75% झाला आहे.
गेल्या 24 तासांत 1,970 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,25,23,311 झाली आहे.
गेल्या 24 तासात 2,483 नव्या कोरोना रुग्णांची नोंद झाली.
गेल्या 24 तासात एकूण 4,49,197 चाचण्या करण्यात आल्या. भारताने आतापर्यंत एकूण 83.54  कोटींहून अधिक चाचण्या केल्या आहेत.
साप्ताहिक आणि दैनंदिन पॉझिटिव्हिटी दरातही लक्षणीय घट झाली आहे. साप्ताहिक पॉझिटिव्हिटी दर सध्या 0.58% तर दैनंदिन पॉझिटिव्हिटी दर 0.55% आहे.
शिक्षण मंत्रालय
भारतीय आणि अमेरिकन विद्यापीठांमधील धोरणात्मक भागीदारी अधिक दृढ करण्याच्या पंतप्रधान नरेंद्र मोदी आणि अध्यक्ष जो बायडेन यांच्या संकल्पाचे केंद्रीय मंत्री धर्मेंद्र प्रधान यांनी केले स्वागत
संशोधन भागीदारी अधिक दृढ करण्यासाठी इंडो-अमेरिका ग्लोबल चॅलेंज संस्था स्थापन करण्यासाठी शिक्षण मंत्रालय काम करेल. - धर्मेंद्र प्रधान
भारतीय आणि अमेरिकन विद्यापीठांमधील धोरणात्मक भागीदारी अधिक दृढ करण्याच्या पंतप्रधान नरेंद्र मोदी आणि अध्यक्ष जो बायडेन यांच्या संकल्पाचे केंद्रीय शिक्षण आणि कौशल्य विकास आणि उद्योजकता मंत्री धर्मेंद्र प्रधान यांनी स्वागत केले आहे.
विशेषत: नवीन युगातील तंत्रज्ञानामध्ये भारत आणि अमेरिकेतील प्रतिभावंतांची मोठी संख्या आणि आपल्या शैक्षणिक संस्थांमधील उत्कृष्टतेचे संशोधन आणि विकास केंद्रे लक्षात घेता भारत-अमेरिकेच्या पुढाकाराने महत्वपूर्ण आणि उदयोन्मुख तंत्रज्ञान  संबंधी अलिकडेच सुरू करण्यात आलेला उपक्रम भागीदारीच्या नवीन टप्प्याचा प्रारंभ करेल आणि निष्कर्षांना गती देईल असे प्रधान म्हणाले.
अमेरिकन विद्यापीठांच्या संघटनेबरोबर आयआयटी आणि आयआयएससी सारख्या अव्वल संस्थांचा समावेश असलेला संयुक्त कृती गट या संदर्भात चर्चा करत आहे अशी माहिती त्यांनी दिली.
सेमीकंडक्टर, शाश्वत शेती, स्वच्छ ऊर्जा, आरोग्य आणि महामारीसाठीची सज्जता आणि उदयोन्मुख तंत्रज्ञान यांसारख्या क्षेत्रांमध्ये संशोधन भागीदारी आणि लोकांचे आदानप्रदान अधिक बळकट करण्यासाठी आपल्या नेत्यांनी मांडलेल्या कल्पनेनुसार, इंडो-अमेरिका ग्लोबल चॅलेंज संस्था स्थापन करण्यासाठी शिक्षण मंत्रालय काम करेल असे ते पुढे म्हणाले .
पूरक कौशल्यासह ही औपचारिक भागीदारी आणि उद्योग सहकार्य आणि स्टार्टअप एनेबलर्सच्या समावेशामुळे, कल्पनांचा मुक्त प्रवाह, विद्यार्थी देवाणघेवाण आणि संयुक्त आयपीआर सुलभ होईल. ही शैक्षणिक भागीदारी शाश्वत आणि सुरक्षित भविष्यासाठी उपाय विकसित करण्यात मदत करेल. दोन मजबूत राष्ट्रे शिक्षण आणि संशोधनात एकत्र येत असून हा एक ऐतिहासिक क्षण आहे, ज्याचा येत्या काही वर्षांत जागतिक प्रभाव पडेल, असे ते म्हणाले.
श्रम आणि रोजगार मंत्रालय
कर्मचारी राज्य विमा योजनेचा विस्तार
नवी दिल्ली, 24 जुलै 2019
1-1-2017 रोजी सरकारने कर्मचारी राज्य विमा कायदा, 1948 अंतर्गत असलेल्या कर्मचाऱ्यांच्या वेतनाच्या मर्यादेत मासिक रु. 15,000 वरून रु. 21,000 इतकी वाढ केली होती. त्यामुळे विमाधारक व्यक्तींच्या संख्येतही खालीलप्रमाणे वाढ झाली आहे.
|
|
वर्ष
|
|
विमा संरक्षणप्राप्त कर्मचारी संख्या 
|
|
2015-16
|
|
2.13
|
|
2016-17
|
|
3.19
|
|
2017-18
|
|
3.43
|
|
2018-19
|
|
3.49
केंद्रीय श्रम आणि रोजगार राज्यमंत्री  संतोष कुमार गंगवार यांनी आज राज्यसभेत एका प्रश्नाच्या लेखी उत्तरात ही माहिती दिली.
M.Chopade/S.Patil/P.Malandkar
(Visitor Counter : 163
राष्ट्रपती कार्यालय
प्रसिद्धी पत्रक
राष्ट्रपती रामनाथ कोविंद यांनी आज  सकाळी 10 वाजता, केंद्रीय माहिती आयोगाचे नवे माहिती आयुक्त यशवर्धन कुमार सिन्हा यांना पदाची शपथ दिली. राष्ट्रपती भवनात हा सोहळा पार पडला.
शिक्षण मंत्रालय
गोव्यातील अविनाश मुरलीधर पारखे यांना राष्ट्रीय शिक्षक पुरस्कार जाहीर
गोव्यातील दिशा स्कूल फॉर स्पेशल चिल्ड्रनचे अविनाश मुरलीधर पारखे यांची राष्ट्रपतींच्या हस्ते देण्यात येणाऱ्या 2023 च्या प्रतिष्ठेच्या राष्ट्रीय शिक्षक पुरस्कारासाठी निवड करण्यात आली आहे. राष्ट्रपती श्रीमती द्रौपदी मुर्मू यांच्या हस्ते 5 सप्टेंबर 2023 रोजी विज्ञान भवन, नवी दिल्ली येथे 75 निवडक पुरस्कार विजेत्यांना राष्ट्रीय शिक्षक पुरस्कार प्रदान करण्यात येणार आहे. सर्वपल्ली राधाकृष्णन यांची जयंती 5 सप्टेंबर हा दिवस राष्ट्रीय शिक्षक दिन म्हणून साजरा केला जातो.
अविनाश मुरलीधर पारखे यांनी गोव्यातील विशेष शिक्षणात क्रांती घडवून आणण्यात मोलाची भूमिका बजावली आहे. पणजी येथील दिशा स्कूल फॉर स्पेशल चिल्ड्रन मध्ये सर्टिफाइड स्पेशल एज्युकेटर म्हणून 30 वर्षांचा कार्यकाळ असलेल्या पारखे यांनी बौद्धिक अपंग व्यक्तींच्या शिक्षण, प्रशिक्षण, पुनर्वसन आणि रोजगार निर्मितीसंदर्भात अमिट ठसा उमटवला आहे.
पारखे यांचा शिकवण्याचा दृष्टिकोन त्याच्या सर्जनशीलता आणि अनुकूलतेमुळे वेगळा आहे. त्यांच्या शिकवण्याच्या पद्धतींनी विद्यार्थ्यांना व्यावहारिक जीवन कौशल्ये आणि मूलभूत शिक्षण संकल्पनांनी सक्षम तर केलेच, शिवाय स्वतंत्र जगण्याची कौशल्येही जोपासण्याची प्रेरणा दिली. शालेय ध्येयाला पुढे नेण्यासाठी आणि शालेय नावनोंदणीला चालना देण्यासाठी, त्यांनी विशेष गरजा असलेल्या मुलांसाठी स्क्रीनिंग आणि डिटेक्शन शिबिरांचे आयोजन केले आहे. व्यावसायिक प्रशिक्षण सुविधा स्थापित केली आहे, प्रारंभिक उत्तेजन कार्यक्रम सुरू केला आहे आणि ऑन-द-जॉब प्रशिक्षण आणि जॉब प्लेसमेंट उपक्रमांसाठी पुढाकार घेतला आहे.
अविनाश पारखे यांचे एक उल्लेखनीय कार्य म्हणजे प्रत्येक विद्यार्थ्याच्या अद्वितीय गरजा आणि क्षमतेनुसार वैयक्तिक अभ्यासक्रम विकसित करणे. या दृष्टिकोनामुळे विद्यार्थ्यांचे सामाजिकीकरण आणि त्यांचे समवयस्क आणि पालकांशी संवाद तर सुधारला आहेच, शिवाय शिकण्याकडे पाहण्याचा सकारात्मक दृष्टिकोन विकसित झाला आहे.
गुणवत्ता प्रमाणपत्र, 50 हजार रुपये रोख आणि रौप्यपदक असे राष्ट्रीय शिक्षक पुरस्काराचे स्वरूप आहे. पुरस्कार विजेत्यांना पंतप्रधानांशी संवाद साधण्याची संधीही मिळणार आहे.
मंत्रिमंडळ
केंद्रीय शैक्षणिक संस्था  विधेयक 2019 ला केंद्रीय मंत्री मंडळाची मान्यता
विद्यापीठ/महाविद्यालय हे 200 पॉइंट रोस्टरवर आधारित एक युनिट मानले जाणार
शिक्षक संवर्गात थेट भर्तीद्वारे 7000 रिक्त पदांची भर्ती
शिक्षण क्षेत्रात सुधारणांना गती देण्यासाठी, शिक्षण सर्व समावेशक करण्यासाठी आणि विविध वर्गातल्या जनतेच्या आकांक्षा लक्षात घेत पंतप्रधान नरेंद्र मोदी यांच्या अध्यक्षतेखाली आज नवी दिल्लीत झालेल्या केंद्रीय मंत्रीमंडळाच्या बैठकीत केंद्रीय शैक्षणिक संस्था  विधेयक 2019 ला मान्यता देण्यात आली. या निर्णयामुळे अनुसूचीत जाती/जमाती, सामाजिक आणि शैक्षणिक मागास वर्गाच्या प्रलंबित मागण्या पूर्ण होणार असून संविधानांतर्गत दिलेले अधिकार सुनिश्चित होणार आहेत. यामध्ये आर्थिक दृष्ट्या दुर्बल घटकांना 10 % आरक्षण सुनिश्चित करण्यात आले आहे.
प्रभाव
200 पॉइंट रोस्टरसह शिक्षक संवर्गात सध्या असलेल्या 7000 पेक्षा जास्त रिक्त पदांची थेट भर्ती करता येणार आहे.
शिक्षक संवर्गात थेट भर्तीमधे अनुसूचीत जाती/जमाती, सामाजिक आणि शैक्षणिक मागासवर्ग आणि आर्थिक दुर्बल घटकांना संपूर्ण प्रतिनिधित्व सुनिश्चित होणार आहे.
अनुसूचीत जाती/जमाती, सामाजिक आणि शैक्षणिक मागासवर्ग आणि आर्थिक दुर्बल घटकांतल्या सर्व पात्र उमेदवारांना आकर्षित करत उच्च शिक्षण संस्थां मधला अध्यापन स्तर उंचावण्याची अपेक्षा आहे.
परिणाम-
केंद्रीय शैक्षणिक संस्था  अध्यादेश 2019 ची जागा हे विधेयक घेणार आहे.संसदेच्या येत्या अधिवेशनात हे विधेयक मांडण्यात येणार आहे.
अंमलबजावणी
विद्यापीठ/महाविद्यालय हे एक युनिट मानले जाणार आहे.
शिक्षक संवर्गात थेट भर्ती मधे आरक्षणासाठी विद्यापीठ/महाविद्यालय हे एक युनिट मानले जाणार आहे, विभाग नव्हे.
या निर्णयामुळे अनुसूचीत जाती/जमाती, सामाजिक आणि शैक्षणिक मागास वर्गाच्या प्रलंबित मागण्या पूर्ण होणार असून संविधानांतर्गत दिलेले अधिकार सुनिश्चित होणार आहेत. यामुळे आर्थिक दृष्ट्या दुर्बल घटकांना 10 % आरक्षण सुनिश्चित होणार आहे.
मंत्रिमंडळ
नजफगड, नवी दिल्ली येथील 100 खाटांच्या सामान्य रुग्णालयाच्या बांधकाम आणि कार्यान्वयनाला केंद्रीय मंत्रिमंडळाची मंजुरी
(नवी दिल्ली, 2 मे 2018
पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने ग्रामीण आरोग्य प्रशिक्षण केंद्र , नजफगड, नवी दिल्ली येथे सुमारे 100खाटांची सुविधा असलेल्या सर्वसाधारण रुग्णालयाच्या बांधकाम आणि कार्यान्वयनाला मंजुरी दिली आहे.यासाठी सुमारे 95 कोटी रुपयांचा खर्च होणार आहे.
73 गावांमधील 13.65 लाखांची स्थानिक नागरिकांच्या आरोग्य सुविधांच्या मागणी पूर्ण करण्यासाठी दोन वर्षांत या रुग्णालयाचे बांधकाम पूर्ण करून ते कार्यान्वित करण्यात येणार आहे.
रुग्णालयामध्ये औषधे , प्रसूतिशास्त्र व गायनोकॉलॉजी, बालरोगशास्त्र आणि शस्त्रक्रिया अशा चार प्रमुख वैद्यकीय सेवांचा समावेश असेल ज्यात रक्तपेढी, निदान सेवा आणि जनरल मेडिसिन, शल्यचिकित्सा, दंतवैद्यकीय, ईएनटी, ऑप्थॅमॉलॉजी, ऑडीओमेट्री आणि बालरोगासाठी स्वतंत्र बाह्य रुग्ण विभाग  यांचा समावेश आहे. या रुग्णालयात 50 पेक्षा जास्त डॉक्टर आणि 40 परिचारिका, इतर कर्मचारी तसेच 50 संबंधित आणि आरोग्यसेवा कर्मचारी रुग्णांची काळजी घेतील.
स्थानिक नागरिक आणि विशेषतः महिला व मुलांसह दुर्बल घटकातील लोकांना हे रुग्णालय आरोग्य सुविधा उपलब्ध करून देईल. या रुग्णालयात बाल व माता सेवा, आघात आणि मूल प्राथमिक निदान, उपचारात्मक, प्रतिबंधात्मक आणि गुणकारी सेवा पुरविल्या जातील.
मे 2020 पर्यंत सर्व विभाग आणि आवश्यक मनुष्यबळासह हे रुग्णालय पूर्णपणे कार्यान्वित होण्याची अपेक्षा आहे.
N.Sapre/S.Mhatre /P.Kor
पंतप्रधान कार्यालय
कर्नाटक राज्योत्सव दिनानिमित्त पंतप्रधानांनी दिल्या शुभेच्छा
नवी दिल्ली, 1 नोव्हेंबर 2019
पंतप्रधान नरेंद्र मोदी यांनी कर्नाटक राज्योत्सव दिनानिमित्त शुभेच्छा दिल्या आहेत.
राज्य पुनर्रचना कायद्याअंतर्गत 1 नोव्हेंबर 1956 रोजी या राज्याची स्थापना झाली.
कर्नाटक राज्योत्सव, देशाच्या प्रगतीत कर्नाटकच्या लक्षणीय योगदानाचा उत्सव आहे. या राज्याचे नैसर्गिक सौंदर्य आणि जनतेचा स्नेहपूर्ण स्वभाव सर्वांना परिचितच आहे. येत्या काळात कर्नाटकच्या विकासाची कामना पंतप्रधानांनी व्यक्त केली आहे.
B.Gokhale/N.Chitale/P.Malandkar
(Visitor Counter : 62
आरोग्य आणि कुटुंब कल्याण मंत्रालय
कोविड-19 बाबत अद्ययावत माहिती
नवी दिल्ली, 7 मे 2023
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 220 कोटी 66 लाखांहून अधिक मात्रा देण्यात आल्या 
गेल्या 24 तासात 2,733 लस मात्रा देण्यात आल्या.
भारतातील उपचाराधीन रुग्णांची संख्या सध्या 27,212
उपचाराधीन रुग्णांची संख्या प्रमाण आहे 0.06%
रुग्ण बरे होण्याचा दर सध्या 98.75%
गेल्या 24 तासात 5,188 रुग्ण बरे झाले असून आतापर्यंत  एकूण बरे झालेल्या रुग्णांची संख्या 4,44,10,738
गेल्या 24 तासात 2,380 नव्या कोरोना रुग्णांची नोंद.
दिवसाचा पॉझिटिव्हिटी दर 
सध्याचा साप्ताहिक पॉझिटिव्हिटी दर 
आत्तापर्यंत  92.76 कोटी कोविड तपासण्या घेण्यात आल्या, असून गेल्या 24 तासात 1,38,993 कोविड तपासण्या घेण्यात आल्या.M.Iyengar/V.Yadav/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 116
आरोग्य आणि कुटुंब कल्याण मंत्रालय
कोविड - 19 संदर्भात अद्ययावत माहिती
नवी दिल्ली, 30 एप्रिल 2022
देशव्यापी लसीकरण मोहिमेअंतर्गत आतापर्यंत लसीच्या 188.89 कोटी मात्रा देण्यात आल्या
भारतात सध्या 18,684 कोरोना रुग्ण उपचाराधीन
उपचाराधीन रुग्णांचे प्रमाण 0.04%
सध्याचा रुग्ण बरे होण्याचा दर 98.74%
गेल्या 24 तासात 2,755 रुग्ण कोरोनातून बरे झाले; देशात आतापर्यंत एकूण 4,25,33,377 रुग्ण कोरोनामुक्त
गेल्या 24 तासात देशात 3,688 नव्या रुग्णांची नोंद
दैनंदिन पॉझीटीव्हिटी दर 
साप्ताहिक पॉझीटीव्हिटी दर 
आतापर्यंत 83.74 कोटी चाचण्या करण्यात आल्या. गेल्या 24 तासात 4,96,640 चाचण्या करण्यात आल्या.S.Tupe/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 106
कंपनी व्यवहार मंत्रालय
इन्स्टिट्यूट ऑफ चार्टर्ड अकाउंट्स ऑफ इंडिया आणि सर्टिफाइड प्रॅक्टिसिंग अकाउंटंट, ऑस्ट्रेलिया यांच्यातील परस्पर मान्यता कराराला केंद्रीय मंत्रिमंडळाची मंजुरी
नवी दिल्ली, 20 एप्रिल 2021
पंतप्रधान नरेंद्र मोदी यांच्या अध्यक्षतेखालीकेंद्रीय मंत्रिमंडळाने भारतीय संस्था चार्टर्ड अकाउंट्स ऑफ इंडिया  आणि सीपीए  ऑस्ट्रेलिया यांच्यातील परस्पर मान्यता कराराला  मंजुरी दिली आहे.
कराराचा तपशील:
इन्स्टिट्यूट ऑफ चार्टर्ड अकाउंट्स ऑफ इंडिया  आणि सीपीए  यांच्यात परस्पर मान्यता कराराअंतर्गत लेखापरीक्षण विषयक ज्ञान, व्यावसायिक आणि बौद्धिक विकास, त्यांच्या संबंधित सदस्यांचे हित जपण्यासाठी परस्पर सहकार्य चौकट स्थापित करण्यासाठी एकत्र काम करतील आणि ऑस्ट्रेलिया व भारतातील अकौंटिंग व्यवसायाच्या विकासात सकारात्मकपणे योगदान देतील.
प्रभावः
- या एमआरए मुळे दोन देशातील अकौंटिंग संस्थांमधील संबंध वृद्धिंगत होतील
- सदस्य, विद्यार्थी आणि त्यांच्या संघटना यांच्या चांगल्या हितासाठी परस्पर फायदेशीर संबंध विकसित करतील
- व्यावसायिकांची गतिशीलता वाढेल आणि दोन्ही देशांमधील लघु आणि मध्यम उद्योगांसाठी एक नवीन आयाम तयार करेल
- या दोन्ही संस्थांना जागतिक स्तरावर त्यांच्या व्यवसायाला सामोरे जावे लागणाऱ्या नवीन आव्हानांना तोंड देण्यासाठी नेतृत्व भूमिका बजावण्याची संधी यामुळे मिळेल
फायदे:
दोन्ही संस्थांच्या संबंधांमुळे भारतीय सनदी लेखापालांसाठी मोठ्या प्रमाणात रोजगार संधी निर्माण होतील आणि ते भारतात मोठी रक्कम पाठवू शकतील.
अंमलबजावणीची रणनीती आणि उद्दिष्टे :
हा करार उभय संस्थांच्या परीक्षा, प्रशिक्षण आणि व्यावहारिक अनुभवाची आवश्यकता पूर्ण करून सदस्यत्व मिळवलेल्या दुसऱ्या संस्थेच्या सदस्यांच्या पात्रतेसाठी परस्पर मान्यता प्रदान करेल, ज्यायोगे त्यांच्या विद्यमान अकाउंटन्सी पात्रतेला योग्य श्रेय मिळून ते दुसऱ्या संस्थेत प्रवेश मिळवू शकतील. आयसीएआय आणि सीपीए ऑस्ट्रेलिया दोघेही परस्परांच्या प्रशिक्षण आणि पात्रतेला मान्यता देण्यासाठी परस्पर मान्यता कराराची आखणी करतील.
पार्श्वभूमी:
इन्स्टिट्यूट ऑफ चार्टर्ड अकाउंटंट्स ऑफ इंडिया  ही सनदी लेखापाल कायदा 1949 अंतर्गत भारतातील चार्टर्ड अकाउंटंट्सच्या व्यवसायाच्या नियमनासाठी स्थापित एक वैधानिक संस्था आहे. सीपीए ऑस्ट्रेलिया ही जगातील सर्वात मोठी अकौंटिंग संस्था आहे . जगभरातील 150 देशांमधील 160,000 हून अधिक याचे सदस्य असून शिक्षण, प्रशिक्षण, तांत्रिक सहाय्य यासारख्या सेवा देतात.Jaydevi PS/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 148
संरक्षण मंत्रालय
युद्धसराव ला पेरुझ-2023
नवी दिल्ली, 13 मार्च 2023
ला पेरुझ या बहुस्तरीय युद्ध सरावाच्या तिसऱ्या आवृत्तीचे हिंदी महासागर क्षेत्रामध्ये 13 आणि 14 मार्च 2023 रोजी आयोजन होत आहे. या तिसऱ्या आवृत्तीमध्ये रॉयल ऑस्ट्रेलियन नौदल, फ्रेंच नौदल, भारतीय नौदल, जपानी सागरी सुरक्षा दल आणि अमेरिकी नौदलाचे नाविक, युद्धनौका आणि त्यांच्यावर तैनात असलेली हेलिकॉप्टर्स सहभागी होणार आहेत. फ्रेंच नौदलाकडून ला पेरुझ या द्विवार्षिक युद्ध सरावाचे आयोजन करण्यात येते आणि सागरी क्षेत्रातील जागरुकतेत वाढ करणे, आशिया प्रशांत क्षेत्रातील या सरावात सहभागी होणाऱ्या देशांच्या नौदलांसोबत योग्य सागरी समन्वय राखणे हा या सरावाचा उद्देश आहे. या दोन दिवसीय युद्ध सरावात समविचारी नौदलांना आपल्या नियोजनात परस्परांशी अधिक जवळचे संबंध प्रस्थापित करण्याची, समन्वय साधण्याची आणि सागरी कारवाया सहजतेने राबवण्यासाठी माहितीची देवाणघेवाण करण्याची संधी उपलब्ध होते. या युद्ध सरावात विविध प्रकारच्या गुंतागुतीच्या आणि आधुनिक सागरी युद्धविषयक कारवायांचा समावेश असेल. ज्यामध्ये पृष्ठभागावरील, हवाई हल्ला प्रतिबंधक, हवाई संरक्षण सराव, क्रॉस डेक लँडिग्ज आणि डावपेचांचा अंतर्भाव असलेल्या हालचाली आदींचा समावेश असेल.
आयएनएस सह्याद्री ही स्वदेशी बनावटीची गायडेड मिसाईल सज्ज फ्रिगेट आणि आयएनएस ज्योती हा फ्लीट टँकर या युद्ध सरावात सहभागी होईल. भारतीय नौदलाच्या या सरावातील सहभागातून मित्र देशांच्या नौदलासोबत असलेला भारतीय नौदलाचा उच्च स्तरावरील समन्वय, ताळमेळ आणि परस्पर परिचालनक्षमता आणि या नौदलांची आशिया प्रशांत क्षेत्रात नियम आधारित आंतरराष्ट्रीय स्थितीबाबतची वचनबद्धता यांचे दर्शन घडते.
S.Kane/S.Patil/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 199